**Заједнички инспекцијски надзор**

**над спровођењем мера за спречавање појаве и ширења и сузбијање афричке куге свиња  (АКС) у ловиштима на територији Републике Србије**

1. С обзиром да пасивни надзор (проналажење и узорковање лешева дивљих свиња), у великом броју ловишта у зараженом (инфицираном) подручју, није показао очекиване резултате у циљу ране детекције АКС, а узимајући у обзир чињеницу да су кратком временском периоду дијагностиковани случајеви на различитим деловима ловишта  код угинулих домаћих свиња и угинулих и одстрељених дивљих свиња, присутност вируса у дужем периоду је резултирала његовом дисперзијом и последичном фазом епизоотије, а дугa експозиција узрочника утицала је на учесталост појаве  и контагиозну форму болести.
2. Због тренутно неповољне епизоотиолошке ситуације са АКС на територији Републике Србије, овим се ветеринарски и републички и покрајински ловни инспектори проглашавају члановима здруженог тима за инспекцијски надзор, по месној надлежности (у даљем тексту: тим за здружени инспекцијски надзор).
3. Ради стављања под контролу рад свих субјеката који се баве узгојем и газдовањем домаћих и дивљих свиња, и спровођењем мера против АКС, на територији ловишта, налаже се најмање један редовни месечни надзор корисника ловишта од стране тима за здружени инспекцијски надзор, приоритетно у зараженим ловиштима.
4. Национални кризни центар и национални координатори интервентних тимова за АКС су овлашћени да у сарадњи са тимом за здружени инспекцијски надзор, као и надлежним ветеринарским и ловним инспекторима, врше контролу, надзор и координацију спровођења ловних активности и мера пасивног и активног надзора у ловиштима на територији Србије, као и да налажу мере за унапређење рада интервентних тимова.
5. Национални координатори интервентних тимова за АКС, именовани актима из области ловства и ветеринарства, дужни су да у сарадњи са надлежним регионалним и окружним координаторима интервентних тимова, регионалним кризним центрима и ветеринарским и ловним инспекторима, врше обуку чланова интервентних тимова корисника ловишта, да прате њихов рад и пружају саветодавну и стручну помоћ.
6. Корисници ловишта (одговорна лица у ловишту) и чланови интервентних тимова дужни су да:
7. спроводе мере прописане актима из области ловства и ветеринарства,
8. достављају недељне извештаје ЛКЦ/РКЦ на обрасцима прописаним инструкцијама из области ловства и у складу са прописаном процедуром за доставу недељних извештаја;
9. спроводе и предлажу мере за унапређење заштите од АКС у ловишту,
10. спроводе  биосигурносние мере у ловиштима у сарадњи са  надлежним ЛКЦ/РКЦ,
11. врше пасивни надзор и спроводе ловне активности у складу са статусом ловишта и прописима и актима из области ветеринарства и ловства.
12. ловне активности у подручјима интензивног лова спроводе плански, континуирано и синхронизовано од стране стручних и интервентних тимова   корисника ловишта, у правцу од спољних граница ловишта према зараженом ловишту, како би се онемогућила дисперзија популације дивљих свиња и примарно спречило ширење инфекције. Ако се ловне активности у подручјима интензивног лова спроводе у два или више ловишта неопходно је да се врше синхронизовано и по могућству у исто време.
13. о спровођењу ловних активности у ловишту обавесте суседне кориснике ловишта истог статуса на АКС ( заражено ловиште / суседно ловиште у подручју високог ризика са интензивним одстрелом).
14. Чланови инспекцијског тима овлашћени су да предузимају мере против лица која не организују и спроводе мере заштите здравља дивљачи и друге мере ради спречавања појаве и ширења заразних болести дивљачи, као и мере спровођења ловних активности и промета дивљачи у ловишту.
15. По налогу поступити одмах.

***Предмет инспекцијског надзора и наложене мере у ловиштима***

**1.На основу достављених података од стране одговорног лица у ловишту о бројном стању дивљих свиња и планираном одстрелу извршити контролу реализације одстрела у односу на достављени број узорака на анализу у надлежну лабораторију.**

**2. Извршити контролу спровођења пасивног надзора –планске претраге терена у складу са Инструкцијом Управе за шуме и статусом ловишта на АКС.**

**3. Извршити контролу извештавања ЛКЦ/РКЦ у прописаној форми на недељном нивоу.**

**4. Извршити контролу спровођења ловних активности и начин спровођења у односу на статус ловишта на АКС.**

**5. Извршити контролу спровођења биосигурносних мера и поступања са одстрељеном дивљачи.**

**6. Извршити контролу спровођења ветеринарско санитарног прегледа одстрељене дивљачи у складу са посебним прописом.**

**7. На основу достављених података од стране одговорног лица у ловишту о ловцима-члановима ЛУ и лицима  присутним у ловишту, утврдити да ли иста на непосредан или посредан начин могу учествовати у ланцу ширења инфекције, односно:**

**- држе свиње или долазе у контакт са свињама на газдинствима**

**- имају место боравишта у насељеним местима у којима постоје жаришта АКС код домаћих свиња**

**- имају место боравишта изван општине на којој се налази ловиште**

**- су чланови других ЛУ и спроводе ловне активности у другим ловиштима/општинама**

**- поседују и користе ловачке псе у лову (сходно  Инструкцији Управе за шуме којом је забрањено коришћење ловачких паса у ловиштима зараженим од АКС)**

***У складу са извршеним инспекцијским надзором и усменим решањем у записнику од стране надлежног ветеринарског и ловног инспектора којим је наложен појачан и континуирани надзор у ловиштима уз спровођење биосигурносних мера, као и редовно извештавање РКЦ од стране корисника ловишта у прописаној форми, извршити контролу извршења решења након месец дана, у складу са динамиком редовне контроле сходно Решењу УВ и епизоотиолошким статусом ловишта.***

***У складу са Решењем УВ о проглашењу зараженог и угроженог подручја и Планом надзора надлежни ветеринарски инспектор ђе извршити контролу спровођења активног надзора на газдинствима са свињама према прописаној динамици, односно у континуитету једном месечно.***

***У случају да увидом у Базу података постоје одступања од чињеничног стања на газдинствима, на основу чега се може утврдити  неспровођење адекватних активности од стране ветеринарских организација, извршити ванредни инспекцијски надзор и наложити корективне мере.***

У прилогу је списак шефова одсека ветеринарске инспекције у округу, ловних инспектора и интервентних ловних тимова са координаторима.

**Руководилац НКЦ**

**Саша Остојић**

**Начелник Одељења ветеринарске инспекције**

**Љиљана Ивањац**

|  |  |
| --- | --- |
|  |  |